Folketing
2008-05-13

Det skal vi både gøre ved at hjælpe ofrene, ved at gå efter gerningsmændene, som er dem, der forgriber sig på ofrene, og ved i det hele taget at fokusere meget på det her emne. Vi har kunnet konstatere, at gennemsnitsstraffen fra, hvad den var under SR-regeringen, hvor den bestemt var lav, er gået fra 15, 16, 17 måneder i gennemsnit til nu, som vi kan se af det skema, som Dansk Folkeparti har brugt i bemærkningerne, at ligge på måske 21 måneder, måske nogle år på lidt mere. Men det er et niveau, der ikke er kommet væsentligt op gennemsnitligt, hvis vi ser på situationen set i forhold til 2002. Derfor vil vi fortsætte med at arbejde videre for, at strafferammerne på voldtægtsområdet hele tiden skal kigges efter i sømmene, at vi om nødvendigt skal indføre minimumsstraffe - det er det, vi foreslår her og at vi i det hele taget generelt skal fæstne meget stor opmærksomhed på det her område. Vi er kede af, at personfarlig kriminalitet stadig væk ikke straffes højere gennemsnitligt, end det er tilfældet.